Sacram ac venerabilem Matiscensem ecclesiam in honore Sancti Vincentii dicatam ubi Berno preest episcopus. Gembergia devota Dei cedo ad ipsam casam Dei, in stipendia fratrum, aliquid de rebus proprietatis mee: hoc est curtilum cum manso et vineis, et terra arabili simulque tenente. Sunt autem ipse res site in pago Lugdunensi, in agro Morbanensi, in ipsa villa; et terminantur ipse res a mane via publica, a medio die terra Adalvici et Eldegardini, a sero vinea de ipsa donatrice, a circio terra Sancti Stephani et semitarum discurrentes. Infra has fines vel terminationes, prefatas res ad supra memoratam casam Dei, ad mensam fratrum, dono, trado atque transfundo, et faciant rectores loci quid sibi placuerit. S. Gunbergane. S. Eriboldi. S. Stabuli. S. Udulardi. S. Pontionis. S. Otatani. Hactum est hoc tempore Hludovici regis.